|  |  |  |  |  |
| --- | --- | --- | --- | --- |
|  | **Nabavka izvođenja radova za izgradnju višeporodičnih stambenih objekata** | | | |
|  | **OBAVEŠTENJE O POKRETANJU JAVNE NABAVKE – Otvoreni postupak** | | | |
|  |  | | | |
|  | Broj publikacije: | | RHP-W2-AB/NOP4-2016 | |
|  |  | | | |
|  | Program i finansiranje: | | Program: Zajednički regionalni program o trajnim rešenjima za izbeglice i raseljena lica (Regional Housing Programme – RHP/Program stambenog zbrinjavanja u Republici Srbiji)  Finansiranje: Okvirni sporazum o Regionalnom programu stambenog zbrinjavanja zaključen između Banke za razvoj Saveta Evrope i Republike Srbije od 25. oktobra 2013. godine i Ugovor o donaciji zaključen između Banke za razvoj Saveta Evrope i Republike Srbije u vezi sa realizacijom drugog potprojekta Regionalnog programa stambenog zbrinjavanja od 09.09.2014. godine. | |
|  |  | | | |
|  | Ime Naručioca: | | ,,JUP Istraživanje i razvoj’’ d.o.o. Beograd | |
|  |  | | | |
|  | Adresa Naručioca: | | Nemanjina 22-26, 11000 Beograd, Srbija | |
|  |  | | | |
|  | Internet adresa Naručioca: | | [www.piu.rs](http://www.piu.rs) | |
|  |  | | | |
|  | Tip javne nabavke: | | Nacionalni otvoreni postupak | |
|  |  | | | |
|  | Tip ugovora: | | Ugovor o izvođenju radova | |
|  | Opis predmeta nabavke: | | | |
|  | U sporazumu o implementaciji Programa o stambenom zbrinjavanju u Srbiji, izgradnja višestambenih objekata predviđena je kao jedan od modaliteta (A1: Višestambeni objekti) koji će biti sproveden u više implementacionih faza.  Pomenuti modalitet stambenog zbrinjavanja definisan je kao ukupno zbrinjavanje u objektima na novim lokacijama i odnosi se na izbeglice koje se žele integrisati u lokalne zajednice kao korisnici.  Obim ovog projekta podrazumeva izgradnju višeporodičnih stambenih objekata na teritoriji sledećij jedinica lokalne samouprave : Bajina Bašta – 20 stanova, Šabac – 25 stanova, Šid – 10 stanova i Kikinda – 25 stanova, odnosno ukupno 80 stambenih jedinica. | | | |
|  |  | | | |
|  | Broj partije ukoliko je nabavka podeljena na partije: | Nabavka je podeljena u 4 (četiri) partije | |
|  |  | |  | | |
|  | Procenjena vrednost, odnosno maksimalni budžet predmetne nabavke: | | **1.760 .000,00 evra (EUR) bez PDV**   * **za Partiju 1 (Bajina Bašta): 375.000,00 evra (EUR) bez PDV;** * **za Partiju 2 (Šabac): 515.000,00 evra (EUR) bez PDV;** * **za Partiju 3 (Šid): 260.000,00 evra (EUR) bez PDV;** * **za Partiju 4 (Kikinda): 610.000,00 evra (EUR);** | | |
|  | Trajanje i tip okvirnog ugovora (okvirni ugovor sa jednim dobavljačem ili sa više dobavljača) ako se zaključuje okvirni ugovor: | | | | |
|  | Nije primenjivo | | | | |
|  |  | | | | |
|  | Kriterijumi kvalifikacije: | | | | |
|  | Pravo učešća imaju sva zainteresovana lica koja nastupaju pojedinačno ili u grupi, a koja ispunjavaju kriterijume za učešće definisane u delu tenderske dokumentacije: ***Sveska 1. Odeljak 1. Uputstvo Ponuđačima, Opšti deo, Tačka 3: Učešće, kao i uslove definisane u Vodiču za nabavku dobara, radova i usluga Banke za razvoj saveta Evrope; Odeljak 3.3: Podobnost za učestvovanje u postupku i obezbeđivanje dobara, radova i usluga***.  <http://www.coebank.org/en/about/policies-and-guidelines/projects-and-loans-policies-and-guidelines/> | | | | |
|  |  | | | | |
|  | Kriterijumi izbora: | | | | |
|  | Ponuđači su u obavezi da ispune dole navedene uslove. U slučaju podnošenja ponude u grupi, ovi selekcioni uslovi odnosiće se na **grupu ponuđača u celosti**, ukoliko nije drugačije navedeno.  **1) Ekonomski i finansijski kapacitet:**  **a)Likvidnost:** Da ponuđač nije imao registrovane blokade računa u poslednjih 12 (dvanaest) meseci do dana objavljivanja javnog poziva za podnošenje ponuda.  Ova odredba se odnosi na sve ponuđače iz zajedničke ponude/konzorcijuma i na sve podizvođače.  **b)Stečaj i likvidacija:** Da nad Ponuđačem nije pokrenut postupak stečaja ili likvidacije, odnosno prethodni stečajni postupak.  Ova odredba se odnosi na sve ponuđače iz zajedničke ponude/konzorcijuma i na sve podizvođače.  **c)Ukupan poslovni prihod:** Da je Ponuđač u prethodne 3 (tri) obračunske godine (2013, 2014 i 2015) ostvario ukupan poslovni prihod u minimalnom iznosu od:   * za Partiju 1 (Bajina Bašta): 375.000,00 evra (EUR) * za Partiju 2 (Šabac): 515.000,00 evra (EUR) * za Partiju 3 (Šid): 260.000,00 evra (EUR) * za Partiju 4 (Kikinda): 610.000,00 evra (EUR)   \* u evrima po srednjem kursu na kraju izveštajnog perioda  Ukoliko Ponuđač podnosi ponudu za više partija mora imati najmanje zbir ukupnih poslovnih prihoda u poslednje tri obračunske godine (2013, 2014 i 2015) za partije za koje podnosi ponudu.   1. **Kadrovski kapacitet.** Ponuđač mora da dokaže ispunjenost sledećih uslova: 2. **Stručni tim za realizaciju projekta.** Da ponuđač angažuje po bilo kom zakonom dozvoljenom osnovu kvalifikovana lica koji će raditi na realizaciji projekta, i to:  |  |  |  |  |  | | --- | --- | --- | --- | --- | | Pozicija | Kvalifikacije | Broj | Licenca | Osnov angažovanja | | Odgovorni izvođač 1 | Diplomirani inženjer arhitekture | 1 | 400 ili 401 | u radnom odnosu | | Odgovorni izvođač 2 | Diplomirani građevinski inženjer | 1 | 410 ili 411ili 413 ili 414 ili 415 ili 418 | u radnom odnosu | | Odgovorni izvođač 3 | Diplomirani inženjer elektrotehnike | 1 | 450 | Radni odnos ili angažovanje van radnog odnosa | | Odgovorni izvođač 4 | Diplomirani inženjer mašinstva | 1 | 430 | Radni odnos ili angažovanje van radnog odnosa | | Odgovorni izvođač 5 | Diplomirani građevinski inženjer | 1 | 413 ili 414 | Radni odnos ili angažovanje van radnog odnosa | | Odgovorni izvođač 6 | Diplomirani inženjer elektrotehnike | 1 | 453 | Radni odnos ili angažovanje van radnog odnosa | | Odgovorni izvođač 7 | Diplomirani inženjer mašinstva | 1 | 434 | Radni odnos ili angažovanje van radnog odnosa | | Lice za bezbednost i zdravlje na radu | Položen stručni ispit | 1 | \*Uverenje/potvrda | Radni odnos ili angažovanje van radnog odnosa |   Navedena lica biće angažovana na realizaciji projekta, na puno radno vreme od minimalno 40 časova nedeljno. Ukoliko ponuđač podnosi ponudu za više partija mora da zapošljava najmanje zbir minimalnog broja lica za partije za koje podnosi ponudu. Isto lice ne može biti angažovano na više pozicija ili partija. Svi članovi zajedničke ponude/konzorcijuma zbirno ispunjavaju uslov.  Stručni tim za potrebe realizacije ugovora ponuđač dostavlja u skladu sa Obrascem 4.6.1.2 i za svakog člana tima ponuđač mora da dostavi kopiju licence, kopiju potvrde o važnosti licence, prijavu o obaveznom socijalnom osiguranju iz Centralnog registra, odnosno dokaz o angažovanju ukoliko lice nije u radnom odnosu. Naručilac zadržava pravo da traži dodatne dokaze.  Sva angažovana lica moraju da imaju licence izdate od strane relevatnih institucija Republike Srbije (Inženjerska komora Srbije), važeće u periodu izvođenja radova. U slučaju da je ponuđač kome je dodeljen ugovor iz strane zemlje ili da ponuđač iz zemlje Naručioca angažuje strane državljane, dužan je da obezbedi lica koja imaju licence za izvođenje Radova u skladu sa propisima Republike Srbije.  \* Za lice za bezbednost i zdravlje na radu se dostavlja uverenje o položenom stručnom ispitu, koje izdaje Ministarstvo za rad, zapošljavanje, boračka i socijalna pitanja.  Ponuđač je u obavezi da obezbedi u skladu sa zakonima i propisima Republike Srbije sve radnike i kvalifikovana lica, potrebna za građenje objekta, bez obzira na zahteve iz ove konkursne dokumentacije.   1. **Tehnički kapacitet.** Ponuđač mora da dokaže ispunjenost sledećih uslova: 2. **Iskustvo ponuđača.** Ponuđač mora da dokaže da, u periodu od 01.01.2011. godine do datuma objavljivanja poziva za podnošenje ponuda, ima kompletno izvedene radove na izgradnji, rekonstrukciji ili dogradnji objekata visokogradnje slične prirode i/ili kompleksnosti kao predmetni objekat\*, i to najmanje:  * za Partiju 1: objekat/objekti, minimalne ukupne bruto površine u zbiru od 2400 m2 * za Partiju 2: objekat/objekti, minimalne ukupne bruto površine u zbiru od 3000 m2 * za Partiju 3: objekat/objekti, minimalne ukupne bruto površine u zbiru od 1500 m2   - za Partiju 4: objekat/objekti, minimalne ukupne bruto površine u zbiru od 4000 m2  Ukoliko ponuđač podnosi ponudu za više partija mora dokazati najmanje zbir objekata i minimalnih ukupnih bruto površina, u periodu od 01.01.2011. godine do datuma objavljivanja poziva za podnošenje ponuda. Ponuđač dokazuje ispunjenost navedenih uslova u skladu sa Obrascima 4.6.4 (4.6.4.1 i 4.6.4.2).  \*U objekte visokogradnje slične prirode i/ili kompleksnosti kao poredmetni objekat se računaju: stambene zgrade, hoteli i ostale zgrade za kratkotrajni boravak, poslovne zgrade, zgrade za trgovinu na veliko i malo, zgrade za kulturno umetničku delatnost, muzeji i biblioteke, školske zgrade i zgrade za naučnoistraživačke delatnosti, bolnice i ostale zgrade za zdravstvenu zaštitu, zgrade za obavljanje verskih i drugih obreda, istorijski ili zaštićeni spomenici, kasarne i ostale zgrade za vojsku, policiju ili vatrogasce. U iskustvo u izvođenju radova se ne računaju objekti koji nisu slične prirode i/ili složenosti kao predloženi ugovor, odnosno: zgrade za saobraćaj i komunikacije, rezervoari, silosi i skladišta, industrijske zgrade, poljoprivredne zgrade, ostale zgrade drugde neklasifikovane, saobraćajna infratruktura, cevovodi, komunikacioni i električni vodovi, složene industrijske građevine i ostale nepomenute građevine.   1. **Mehanizacija i oprema.**   Ponuđač mora da poseduje u vlasništvu ili da obezbedi korišćenje mehanizacije ( Izjava o posedovanju/iznajmljivanju mehanizacije i opreme) i opreme koju planira da koristi prilikom izvođenja radova, a koja mora da bude spremna pre otpočinjanja izvođenja radova, i to najmanje, za svaku od partija:   |  |  |  | | --- | --- | --- | | R.b. | Naziv mehanizacije i opreme | Broj komada | | 1. | Kamion, minimalne nosivosti 5 t | 2 | | 2. | Gradilišna dizalica minimalne nosivosti 400kg | 2 | | 3. | Jedna toranjska dizalica (kran),  minimalne visine od 15m i minimalne nosivosti od 2 tone ili dve auto dizalice minimalne nosivosti 2 tone | 1/2 | | 4. | Skela (cevasta ili ramovska) | Minimalno 10.000 m2 |   Ukoliko ponuđač podnosi ponudu za više partija mora da popuni izjavu za svaku partiju da će obezbediti ( obrazac 4.6.2 – Mehanizacija i oprema, najmanje zbir minimalnog broja mehanizacije i opreme za partije za koje podnosi ponudu). Ista mehanizacija i oprema se ne može prikazati na više pozicija ili partija. | | | | |
|  |  | | | | |
|  | Kriterijum dodele ugovora | | | | |
|  | Kriterijum dodele ugovora je najniža ponuđena cena. Ukoliko dve ponude imaju istu cenu, prednost se daje ponuđaču koji je u ponudi naveo duži rok važenja ponude. | | | | |
|  |  | | | | |
|  | Pristup tenderskoj dokumentaciji, internet adresa sa koje se može preuzeti tenderska dokumentacija: | | [www.piu.rs](http://www.piu.rs)  [http://portal.ujn.gov.rs](http://portal.ujn.gov.rs/) | | |
|  | Podnošenje ponuda, rok za podnošenje ponuda: | | Ponuda bi trebalo podneti kao preporučeno pismo sa povratnicom, ili u slučaju ličnog dostavljanja sa predatom potvrdom o prijemu ponude.  Ponuda se mora podneti na sledeću adresu: ,,JUP Istraživanje i razvoj’’ d.o.o. Beograd, Veljka Dugoševića 54, četvrti sprat - pisarnica, 11000, Beograd, Srbija.  Ukoliko se ponuda dostavlja lično, adresa za dostavljanje je: ,,JUP Istraživanje i razvoj’’ d.o.o. Beograd, Veljka Dugoševića 54, četvrti sprat - pisarnica, 11000, Beograd, Srbija, u periodu od 09:00h do 15:30h.  **Krajnji rok za dostavljanje ponuda je:**  **03.04.2017. 11:00 časova** | | |
|  |  | | | | |
|  | Sastanak za otvaranje ponuda – datum, vreme i mesto: | | **Otvaranje ponuda održaće se:**  **03.04.2017. 13:00 časova**  u prostorijama ,,JUP Istraživanje i razvoj’’ d.o.o. Beograd, Veljka Dugoševića 54, prvi sprat, Beograd. | | |
|  |  | | | | |
|  | Uslovi za učešće na sastanku za otvaranje ponuda: | | | | |
|  | Otvaranje ponuda je javno i može prisustvovati svako zainteresovano lice. U postupku otvaranja ponuda aktivno učestvuju samo predstavnici ponuđača koji su u obavezi da dostave ovlašćenje za prisustvovanje i potpisivanje zapisnika sa otvaranja. | | | | |
|  |  | | | | |
|  | Rok za donošenje odluke o dodeli ugovora: | | 60 dana od isteka roka za dostavlјanje ponuda | | |
|  |  | | | | |
|  | Kontakt: | | ,,JUP Istraživanje i razvoj’’ d.o.o, Beograd  [tatjana.babic@piu.rs](mailto:tatjana.babic@piu.rs) | | |
|  |  | | | | |
|  | Ostale informacije: | | | | |
|  | 1. Naručilac će Ponuđaču i njegovim zaposlenima dozvoliti pristup lokaciji. 2. Nabavke dobara, radova i usluga finansiranih od strane programa stambenog zbrinjavanja u Republici Srbiji, pripremljene su, dodeljene i organizovane u saradnji sa partnerskim zemljama i CEB Priručnikom za dobra, radove i usluge, objavljenom na web sajtu:   <http://www.coebank.org/en/about/policies-and-guidelines/projects-and-loans-policies-and-guidelines/>. | | | | |